ddrg/super_eurlex huggingface dataset:
4.

opfordrer Den Russiske Føderation til at afstå fra alle former for militære, politiske eller økonomiske truende handlinger, som krænker dens naboers integritet, og til at nedtrappe opbygningen af militære styrker på grænsen mellem Ukraine og i Transdnestrien samt ved grænserne til de baltiske stater; er bekymret over den seneste udvikling i Moldova — særligt i lyset af den udefra igangsatte folkeafstemning i Gagauziaregionen — hvor udenlandske styrker, som det var tilfældet i Ukraine, søger at blokere for Moldovas vej mod Den Europæiske Union. Udvalget opfordrer Rusland til at sikre beskyttelse af alle krimborgeres rettigheder og ejendomme, især mindretallene af etniske ukrainere og krimtartarer;
7.

minder om, at CORLEAP er oprettet for at lette dialogen mellem det lokale og regionale niveau i EU og i østpartnerskabslandene og for at støtte demokrati, stabilitet og retsstatsprincippet. Udvalget påtager sig at undersøge, om de eksisterende strukturer er passende i forhold til disse mål, og at udforske mulighederne for at udvide debatten ved at inddrage alle relevante interesseparter;
13.

Det Europæiske Regionsudvalg glæder sig over anerkendelsen af Europa 2020-strategien som en langsigtet politisk ramme på flere niveauer; understreger vigtigheden af at give strategien en territorial dimension; meddeler, at Regionsudvalget vil høre de lokale og regionale myndigheder for med deres hjælp at indkredse indikatorer og mål for den reviderede Europa 2020-strategi og for den mere langsigtede strategi for tiden efter 2020, som Kommissionen har bebudet til 2016. Det foreslås, at der tilføjes et nyt flagskibsinitiativ om de demografiske udfordringer, som horisontalt instrument, for at alle territorier, som står over for forskellige demografiske udfordringer, kan opnå en intelligent, bæredygtig og inklusiv vækst.
46.

understreger, at der er et presserende behov for en bedre beskyttelse af EU's ydre grænser og understreger, at alle foranstaltninger, som truer princippet om fri bevægelighed inden for Schengenområdet, bør undgås; erkender dog, at det i særlige tilfælde er muligt at foretage kontrol ved EU's indre grænser for at sikre et område med frihed, sikkerhed og retfærdighed skal være mulig; opfordrer indtrængende Kommissionen til også at tage hensyn til behovet for fremtidige initiativer til at lette integrationen af flygtninge, f.eks. ved at oprette »migrations- og integrationspartnerskaber« mellem lokale og regionale myndigheder i oprindelses- og værtslandene;
50.

insisterer på, at der er behov for at give de nye universelle mål for bæredygtig udvikling, der skal indfries inden for de næste 15 år, en lokal dimension, og efterlyser derfor — med særlig fokus på decentraliseret samarbejde — specifikke initiativer rettet mod de lokale og regionale myndigheder for at støtte deres bestræbelser på at opfylde dem;
2.

understreger EU's rolle som en vigtig aktør på verdensplan, når det gælder håndtering af udfordringerne i tilknytning til fødevare- og ernæringssikkerhed og bæredygtighed, og opfordrer EU til at fremme investeringer i forskning og innovation som afgørende forudsætninger for at sikre adgang for alle til sunde og nærende fødevarer, der er produceret på en bæredygtig måde. Udvalget minder om, at den fælles landbrugspolitik allerede blev fastlagt i Romtraktaten som en fælles politik med den målsætning at stille tilstrækkelige fødevareressourcer til rådighed for alle borgere i EU til overkommelige priser og sikre landbrugerne en passende levestandard; minder om, at fødevaresikkerhed, der er anerkendt som en grundlæggende rettighed i verdenserklæringen om menneskerettigheder, er en afgørende forudsætning for nedbringelse af fattigdommen; understreger, at der i Den Europæiske Union er 122,6 millioner mennesker (24,5 % af befolkningen), som lever under fattigdomsgrænsen, og at 9,6 % af befolkningen lever med alvorlige materielle afsavn; understreger vigtigheden af, at EU garanterer sine borgere, især de dårligst stillede, adgang til en sund, tilstrækkelig, passende og nærende kost;
2.

mener, at EU's strategi for migration skal være holdbar på lang sigt, solidarisk og respektere menneskerettighederne. Alle aspekter af migration, herunder humanitære forpligtelser, asylansøgere og økonomiske migranter skal være omfattet. Udvalget fremhæver betydningen af kampen mod menneskesmugling og menneskehandel, udvikling og stabilitet i tredjelande, effektive tilbagesendelsespolitikker og Europas demografiske udfordringer. Udvalget understreger, at migration, forudsat at den foregår inden for en lovlig ramme, kan være et udviklingselement. Udover nytteværdien ved en vellykket integrationsindsats for den enkelte betyder en sådan også en vigtig gevinst for samfundet som helhed på grund af bidraget på arbejdsmarkedet og dermed til finansieringen af de sociale systemer. Udvalget opfordrer derfor alle politiske ansvarshavende, EU-institutioner, nationale, regionale og lokale myndigheder, medier og civilsamfund til ikke at stigmatisere migranter eller migration og give borgerne korrekt information om migrationsfænomenet og dets årsager og følgevirkninger. Udvalget fordømmer enhver form for diskrimination af og racistisk optræden over for migranter, som værende uforenelig med EU's grundlæggende principper. I den forbindelse noterer Regionsudvalget sig resultaterne af Det Europæiske Råds møde den 25.-26. juni og opfordrer Kommissionen og medlemsstaterne til at arbejde på grundlag af den indgåede aftale for at imødegå nødsituationen på migrationsområdet på effektiv vis under inddragelse af de lokale og regionale myndigheder;
12.

anbefaler, at alle myndighedsniveauer arbejder sammen om at finde en varig løsning på det europæiske statsgældsproblem samt den deraf følgende økonomiske og sociale krise og tiltrække investeringer, således at konkurrenceevne og jobskabelse styrkes; minder om, at de lokale og regionale myndigheder i høj grad har lidt under krisen og opfordrer til, at modellen for flerniveaustyring respekteres, så det sikres, at denne situation ikke opstår igen; er i den sammenhæng enig i, at forpligtelsen til at flytte de elementer af den økonomiske styring, der er aftalt uden for traktaterne, over i EU's traktatmæssige ramme inden 2016, giver mulighed for at behandle et begrænset antal yderligere spørgsmål vedrørende EU's fremtid; En fremtidig revision af EU-traktaterne:
19.

understreger vigtigheden af, at det digitale indre marked fuldføres, for at det regionale erhvervslivs konkurrenceevne kan forbedres, ikke mindst ved hjælp af incitamenter til investering i informations- og kommunikationsteknologier; understreger behovet for omgående at få udlignet den digitale kløft mellem byer og landdistrikter i Europa, for at udvikle nye og pålidelige e-tjenester og e-forvaltning, som alle borgere har adgang til, for at iværksætte foranstaltninger, der kan forbedre borgernes digitale færdigheder, og for at lancere initiativer, der sikrer de nødvendige mekanismer til at løse de demografiske problemer, der findes i nogle af Europas regioner; mener, at gennemførelsen af den digitale dagsorden kunne forbedres ved at styrke den territoriale dimension af det årlige digitale forum.
6.

understreger, at der er et presserende behov for at styrke de demokratiske bånd mellem Den Europæiske Union og borgerne ved at sikre, at Unionen leverer effektive og hurtige løsninger på de store fælles udfordringer, som byer, regioner og medlemsstater ikke kan klare alene, dvs. at øge konkurrenceevnen, styrke samhørigheden, gøre EU til et trygt område, hvor alle har garanti for frihed, sikkerhed og retfærdighed, sikre de unge nogle konkrete fremtidsudsigter for studier og arbejde, tage hånd om migrant- og flygtningekrisen, beskytte Schengenområdet, tackle klimaudfordringen og fremme modstandsdygtigheden over for katastrofer, fremme lavemissionsøkonomien og støtte energiunionen samt styrke Unionens rolle som en central global aktør, navnlig med hensyn til at nå 2030-dagsordenens mål for bæredygtig udvikling, gribe ind over for arbejdsløsheden og bekæmpe terrorisme;
9.

glæder sig over, at den årlige vækstundersøgelse henviser til, at der er behov for at fordele fordelene ved globaliseringen retfærdigt og øge handelspolitikkens legitimitet. Udvalget fremhæver også betydningen af borgernes bekymringer og det nødvendige i, at handlingsspillerummene og de demokratiske råderum for Den Europæiske Union samt for medlemsstaternes parlamenter og regeringer og regionerne sikres, således at borgernes demokratiske medbestemmelse bevares. Udvalget mener, at Kommissionen gennem forhandlinger og indgåelse af handelsaftaler bør gøre en større indsats for at bevare de europæiske kvalitetsstandarder, nationale bestemmelser og standarder, bl.a. på områderne miljø-, dyre-, klima- og databeskyttelse samt sundhed og forbrugerbeskyttelse, så handelsaftalerne kan føre til et fair og gennemsigtigt resultat;
49.

udtrykker bekymring over vanskelighederne forbundet med at overvåge uledsagede mindreårige og risikoen for, at de bliver genstand for menneskehandel og udnyttelse; opfordrer til, at der gennemføres integrations- og uddannelsesprogrammer for både de mindreårige selv og de lokale og regionale forvaltninger, der modtager dem; opfordrer til at indføre en modtagelsespraksis, der inddrager grupper fra de mindreåriges hjemlande, som allerede opholder sig i værtslandet og etablere et system, som kan garantere, at de mindreårige får mulighed for at bo midlertidigt hos en familie eller under ordnede forhold, hvor deres sociale, følelsesmæssige og kognitive udvikling kan støttes;
Som Europa-Kommissionen fremhævede i sin meddelelse »På vej mod en integreret tilgang til kulturarv i Europa« (8), skal kulturarven betragtes som en fælles ressource og et fælles gode, der forvaltes for kommende generationer, og som alle interessenter har et fælles ansvar for at beskytte.

Som Europa-Kommissionen fremhævede i sin meddelelse »På vej mod en integreret tilgang til kulturarv i Europa« 8 (8), skal kulturarven betragtes som en fælles ressource og et fælles gode, der forvaltes for kommende generationer, og som alle interessenter har et fælles ansvar for at beskytte. I så henseende er artikel 36 i TEUF ikke til hinder for forbud eller restriktioner vedrørende indførsel, udførsel og varer i transit, som er begrundet i beskyttelse af nationale skatte af kunstnerisk, historisk eller arkæologisk værdi.
23.

Det Europæiske Regionsudvalg noterer sig den lave gennemførelsesgrad for de landespecifikke henstillinger, peger på, at alle forvaltningsniveauer bør deltage i en mere intens indsats for at forbedre situationen, og konstaterer, at nogle udfordringer kræver en længerevarende indsats, hvilket fremgår af det forhold, at ca. tre fjerdedele af de territorierelaterede henstillinger for 2016 allerede var offentliggjort i 2015, og at to tredjedele af sidste års henstillinger allerede var offentliggjort i 2014;
er bekymret for, at de disponible midler under den nuværende FFR, trods forhøjelser under udgiftsområde 3 og 4 til håndtering af flygtninge- og migrationskrisen, oprettelsen af EU-krisereserven og »fleksibilitetspuden«, ikke er tilstrækkelige til at opfylde de voksende krav til EU-budgettet hvad angår modtagelse, fordeling og integration af flygtninge og migranter og beskyttelse af dem i deres oprindelseslande. Udvalget peger i den forbindelse på, at de lokale og regionale myndigheder har et centralt ansvar for modtagelse og integration af migranter, og at det derfor ville være en stor hjælp for dem at have direkte adgang til muligheder for relevant EU-finansiering, når de står over for disse udfordringer. Det advarer om, at øget fleksibilitet ikke er løsningen på utilstrækkelige finansielle ressourcer;
62.

udtrykker bekymring over vanskelighederne forbundet med at overvåge uledsagede mindreårige og risikoen for, at de bliver genstand for menneskehandel og udnyttelse. Udvalget opfordrer til at gennemføre integrations- og uddannelsesprogrammer, især for mindreårige, og til at indføre en modtagelsespraksis, der inddrager grupper fra de mindreåriges hjemlande, som allerede opholder sig i værtslandet, og garanterer de mindreårige mulighed for at leve i en familie eller i et familielignende miljø.
foreslår, at modulsystemet bør være åbent for regionale prioriteter, formater og grupper, der ikke hidtil har været angivet som mål og fremhæver navnlig en fleksibel anvendelse af de tilgængelige moduler. Formålet er at tilpasse kommunikationen til de lokale behov i så høj grad som muligt. Der bør åbnes mulighed for projekter i regional målestok, således at kommunikationen så vidt muligt kan tilpasses de lokale behov. På den måde vil man kunne udnytte partnerskaber mellem forskellige institutioner, som medvirker til at garantere passende tjenester for alle borgere, kommunikationsstrategier, der er mere målrettede og i takt med tiden, samt mere strukturerede forbindelser til aktører og de øvrige europæiske net. Det ville være hensigtsmæssigt med en mulighed for i et vist omfang at kunne etablere partnerskaber med henblik på samarbejde mellem offentlige og private aktører, sådan som Kommissionen i øvrigt opmuntrer til ved programmeringen af EU-fondene for perioden 2014-2020. Til disse projekter skal der være garanti for en passende finansiering, som afhænger af størrelsen af den pågældende befolkning og antallet af kontorer der er åbne for borgerne;
19.

minder om, at COP 21-aftalen fra december 2015 forpligter donorlande til at støtte udviklingslandene med 100 mia. USD om året, men at man inden COP22 i Marrakesh skal nå til enighed om en fælles metode til at holde regnskab med klimafinansieringen. RU anmoder på denne baggrund Kommissionen om at fremlægge et konsolideret EU-regelsæt om klimafinansiering og at indarbejde dette i forslaget til budget for 2017, i betragtning af at EU har besluttet, at mindst 20 % af FFR for 2014-2020, svarende til 180 mia. EUR skulle bruges til klimarelaterede aktioner;
6.

anerkender de enorme udfordringer, EU og dets medlemsstater samt deres regioner, byer og kommuner står over for som følge af det store antal flygtninge med behov for international beskyttelse og økonomiske migranter, som søger illegalt ind i EU. Udvalget gentager, at det skal sikres, at de, der rejser ind i EU, gør dette på lovlig vis, og at der sker en nøje, hurtig og effektiv registrering under overholdelse af EU's charter om grundlæggende rettigheder, og understreger, at der bør afsættes flere ressourcer til sikringen af EU's ydre grænser og til at sørge for, at indrejse i EU sker på lovlig velordnet vis. Udvalget bemærker desuden, at der er behov for omfattende foranstaltninger og reformer, så de migranter, der kommer til Europa, kan begynde at arbejde og integrere sig. Udvalget understreger, at kontrollen med Schengenområdets ydre grænser skal gennemføres på en måde, der stemmer overens med medlemsstaternes internationale forpligtelser over for flygtninge og EU's charter om grundlæggende rettigheder, herunder rettighederne i tilknytning til den menneskelige værdighed og ikkeforskelsbehandling;
11.

mener, at tilvalgsklausuler og frivillig deltagelse i en EU-ordning ikke kan bruges som argument for at hævde, at forslaget ikke har nogen relevans for nærhedsprincippet, for så vidt som denne ordning indebærer EU-finansiering med det mål at opnå traktatfæstede mål, som er relevante for alle EU's medlemsstater. Al EU-finansiering skal bevilges med sigte på målene i EU-traktaterne og have et retsgrundlag, der er direkte relateret til de mål, som den skal opfylde;
6.

er overbevist om, at det er en ufravigelig betingelse for at gøre det europæiske semester mere effektivt og øge tilslutningen på lokalt plan, at der sikres en struktureret inddragelse af de lokale og regionale myndigheder som partnere i det europæiske semester set i lyset af den faktiske fordeling af beføjelser og kompetencer på tværs af myndighedsniveauerne i EU's medlemsstater. RU gentager sin opfordring til, at der udarbejdes en adfærdskodeks for inddragelse af de lokale og regionale myndigheder i det europæiske semester (4), og anmoder Kommissionen om at arbejde aktivt for oprettelsen af en sådan kodeks. Udvalget anbefaler ligeledes, at den næste årlige vækstundersøgelse kommer til at omfatte et særligt kapitel om regionernes tilstand, der behandler de lokale og regionale myndigheders rolle, og opfordrer medlemsstaterne til at gøre det samme i deres nationale reformprogrammer;
49.

opfordrer Kommissionen til at anerkende de libyske lokalmyndigheders rolle for at stabilisere landet og begrænse udnyttelsen af migrationsruterne til Europa og foreslår, at Libyen inkluderes i EU-programmer for Middelhavsområdet, såsom CBC-Med, i betragtning af de forpligtelser, som landet skal opfylde med hensyn til overholdelse af menneskerettighederne og sikring af retsstaten. Udvalget foreslår, at man anvender innovative retsinstrumenter såsom EGTS til at gøre det muligt for libyske byer at deltage i grænseoverskridende samarbejdstiltag og i direkte partnerskab med byer og regioner i EU. Udvalget opfordrer Kommissionen til at samarbejde med RU og de lokale og regionale myndigheder, som udvalget repræsenterer, om planlægningen, gennemførelsen og overvågningen af EU-programmerne i Latinamerika og navnlig dem, der sigter mod at fremme samarbejdet om bæredygtig udvikling og social samhørighed;
13.

understreger på baggrund af Kommissionens »Oplæg om Styring af globaliseringen« (5), at der skal arbejdes for, at globaliseringens fordele kommer flere forskellige grupper til gode, at idéen om territorial modstandsdygtighed videreudvikles, og at der sættes en stopper for fremme af strukturreformer, hvor der ikke tages hensyn til, at regionale forskelle betyder, at virkningerne bliver uensartede fra region til region, samt at EU's indsats for at styre globaliseringen skal bygges op omkring tre hovedakser: en proaktiv strategi for forbedring af færdigheder, viden og infrastruktur, en strategi for modvirkning, der omfatter Den Europæiske Fond for Tilpasning til Globaliseringen (EGF) og andre politikinstrumenter, og en deltagelsesbaseret strategi for bedre inddragelse af borgerne i beslutningstagningen i EU. Udvalget opfordrer ligeledes til en styrkelse af EGF gennem en forøgelse af fondens budget, integration af fonden i den flerårige finansielle ramme, en betragtelig opblødning af kriterierne for adgang til fonden og sikring af synergieffekter med de europæiske struktur- og investeringsfonde;
35.

opfordrer de nationale regeringer til at gøre det lettere at registrere projekter og — hvor det er relevant — til at fremme EGTS' (de europæiske grupper for territorialt samarbejde) og deres respektive regioners eller byers deltagelse i programmer for samarbejde over grænserne, der sigter mod at gennemføre projekter baseret på behovene i de pågældende områder;
8.

er af den opfattelse, at de scenarier, der præsenteres i hvidbogen, er et alarmsignal, hvor risici og muligheder for EU belyses, og som indeholder en advarsel om, at ingen del af det såkaldte »acquis« kan tages for givet. Udvalget understreger, at debatten om EU-integrationsprocessens hastighed og intensitet ikke må fjerne opmærksomheden fra, at den virkelige udfordring går ud på at forhindre et EU i flere retninger. Det er udvalgets overbevisning, at fokus skal være på det sammenhold og den respekt for mangfoldighed og lokale særpræg, der er nødvendig for at sikre en holdbar fremtid for alle EU-borgere;
6.

noterer sig med bekymring, at der i forbindelse med EU's budget for 2017 er sket et hidtil uset kraftigt fald i betalingsbevillingerne til programmerne under samhørighedspolitikken, og at kun ændringsbudget nr. 4 for 2016 har gjort det muligt at undgå et endnu kraftigere fald. Udvalget understreger, at det er bydende nødvendigt, at alle berørte parter gør en maksimal indsats for at fremskynde gennemførelsen, og at det er af afgørende betydning at sikre, at der er tilstrækkelige betalingsbevillinger i 2018, med henblik på at undgå, at der opstår endnu et efterslæb af betalinger. Udvalget glæder sig i den sammenhæng over, at Kommissionen har fremlagt et betalingsoverslag frem til 2020 i forbindelse med forslaget til en midtvejsgennemgang af FFR. Udvalget vil bestræbe sig på at finde frem til bedste praksis indtil videre med hensyn til at fremskynde udnyttelsesgraden for programmerne under samhørighedspolitikken samt oplyse budgetmyndigheden om denne praksis;
18.

opfordrer Kommissionen til at fremlægge konkrete foranstaltninger for at sætte fokus på hindringer for investeringer samt bygge bro over investeringskløften. Udvalget understreger navnlig, at niveauet for offentlige investeringer — hvoraf mere end halvdelen kommer fra byer og regioner — fortsat er for lavt, delvist som følge af begrænsninger på grund af budgetreguleringsmekanismer på EU- og nationalt niveau. Udvalget beder indtrængende Kommissionen om at indføre foranstaltninger, der gør stabilitets- og vækstpagten mere vækstfremmende og i højere grad tilskynder til langsigtede og strategiske investeringer startende med at udtage den regionale/nationale medfinansiering af stabilitets- og vækstpagtens beregning med henblik på at sikre, at midlerne fra strukturfondene konsekvent stemmer overens med pagtens bestemmelser, i betragtning af at de forfølger samme mål. Udvalget gentager ligeledes sin opfordring til Kommissionen til at analysere, hvordan de nye ENS 2010-regler påvirker de lokale og regionale myndigheders investeringsmuligheder samt skabe klarhed over behandlingen af offentlig-private partnerskaber i Eurostats regler;
10.

fremhæver, at selvom anbefalingerne vedrørende retsstatsprincippet i rammen fra 2014 stadig er gældende, har det ikke hidtil udmøntet sig i konkrete resultater. Det er især beklageligt, at rammen for retsstatsprincippet indeholder retningslinjer for en »konstruktiv dialog« mellem Kommissionen og den pågældende medlemsstat, men ikke foranstaltninger for så tidligt som muligt at inddrage forskellige myndighedsniveauer, herunder det lokale og regionale niveau, og civilsamfundet. Det er desto mere beklageligt i betragtning af, at EU-institutionerne og medlemsstaterne altid bør være helt tydelige om, at selv om der er indledt en procedure over for regeringen i en medlemsstat, har de ikke til hensigt at isolere det pågældende land og er stadig villige til at indgå i en dialog med samfundet i landet;
24.

opfordrer udtrædelsesaftalens parter til at tage de mulige konsekvenser af UK's udtræden for EU's programmer for unge, uddannelse og F&U i betragtning og beder dem om at overveje hensigtsmæssige løsninger ved anvendelse af den såkaldte »partnerlandstilgang«, hvorefter tredjelande kan deltage på grundlag af bilaterale aftaler med EU. I denne forbindelse opfordrer udvalget parterne til at bane vej for, at de lokale og decentrale myndigheder i UK kan deltage i fremtidige EU-programmer, herunder for forskning, konkurrenceevne og innovation, kultur, livslang læring, unge, e-forvaltning og reform af den offentlige sektor på lignende vilkår som for eksempel Norge og Island. Det minder om, at udveksling af studerende (med og uden Erasmus) har været en af den europæiske integrations største successer, og at universiteter i både EU og UK i et meget betydeligt omfang har haft nytte heraf. I enhver fremtidig aftale bør det tilstræbes at bevare de britiske universiteters aktive rolle i denne henseende, idet det også skaber store gevinster for de lokale og regionale økonomier;
46.

opfordrer Kommissionen til at stille forslag om en omfattende plan til forbedring af gennemførelsen af EU's strategi for biodiversiteten frem mod 2020 ved at opstille strategiske retningslinjer for medlemsstaterne og ved formelt at anerkende de lokale og regionale myndigheders centrale rolle. Udvalget ser frem til et fortsat tæt samarbejde med Kommissionen og en aktiv deltagelse i udarbejdelsen af den politiske ramme for perioden efter 2020 i lyset af COP15 i Beijing i 2020. Dette vil kræve faste tilsagn om ikke blot at standse tabet af, men reelt at genetablere biodiversitet og økosystemer samt en ambitiøs og inklusiv ramme for biodiversitetspolitikken frem mod 2030, som kan realisere biodiversitetskonventionens vision for 2050 hvad angår målene for bæredygtig udvikling;